
	ΣΩΜΑ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ                   
ΕΠΟΠΤΙΚΟ ΣΥΜΒΟΥΛΙΟ


Α.Π. 3809




                            Αθήνα 14 Δεκεμβρίου 2010
Προς 

τις Εταιρείες Ορκωτών Ελεγκτών 

[με την παράκληση να ενημερώσετε

σχετικά τους Ορκωτούς Ελεγκτές Λογιστές σας] 
Θέμα: Υποδείγματα Εκθέσεων Ελέγχου. 
Σας γνωστοποιούμε ότι το Εποπτικό Συμβούλιο κατά την υπ’ αριθμ. ΣΤ΄44/2/8.12.2010 συνεδρίασή του, αφού έλαβε υπόψη του τις υπ’ αριθμ. 187/14.9.2010 και 188/12.10.2010 εισηγήσεις του Επιστημονικού Συμβουλίου αποφάσισε όπως σας διαβιβάσει τα κατωτέρω 
Υποδείγματα Εκθέσεων Ελέγχου: 

α.  Αγροτικών Συνεταιριστικών Οργανώσεων ν. 2810/2000.

β.  Πραγματικών ευρημάτων από την εκτέλεση προσυμφωνημένων διαδικασιών

     για υποβολή στο Ταμείο Εγγύησης Καταθέσεων και Επενδύσεων.

γ. Υποκαταστήματος αλλοδαπής τράπεζας [άρθρου 50δ ή 50ε κωδ. ν. 2130/1920].

δ. Επί των διαδικασιών προσδιορισμού και απόδοσης της εισφοράς ελεγχόμενης
       εταιρείας προς την Ελληνική Εταιρεία Αξιοποίησης και Ανακύκλωσης Α.Ε.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 4

Κοινοποίηση:
· Επιτροπή Λογιστικής Τυποποίησης & Ελέγχων
Εσωτερική Διανομή:

· Επιστημονικό Συμβούλιο Σ.Ο.Ε.Λ. 

· Υπηρεσία Μητρώου του Σ.Ο.Ε.Λ.
Υποδείγματα Εκθέσεων Ελέγχου Αγροτικών Συνεταιριστικών Οργανώσεων Ν. 2810/2000
Σύμφωνη γνώμη 

Έκθεση Ελέγχου Ανεξάρτητου Ορκωτού Ελεγκτή Λογιστή

Προς το Διοικητικό Συμβούλιο της Ένωσης Αγροτικών Συνεταιρισμών ΑΒΓ

Έκθεση επί των Οικονομικών Καταστάσεων

Ελέγξαμε τις ανωτέρω οικονομικές καταστάσεις της Ένωσης Αγροτικών Συνεταιρισμών ΑΒΓ που αποτελούνται από τον ισολογισμό  της 31 Δεκεμβρίου 20ΧΙ, την κατάσταση αποτελεσμάτων και τον πίνακα διάθεσης αποτελεσμάτων της χρήσεως που έληξε την ημερομηνία αυτή, καθώς και το σχετικό προσάρτημα.

Ευθύνη της Διοίκησης για τις Οικονομικές Καταστάσεις

Η Διοίκηση είναι υπεύθυνη  για την κατάρτιση αυτών των Οικονομικών Καταστάσεων σύμφωνα με το Νόμο 2810/2000 «Περί Αγροτικών Συνεταιριστικών Οργανώσεων», όπως  και για εκείνες τις  εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση οικονομικών καταστάσεων, απαλλαγμένων από ουσιώδη ανακρίβεια, που οφείλεται είτε  σε απάτη είτε σε λάθος.

Ευθύνη του Ελεγκτή

Η δική μας ευθύνη είναι να εκφράσουμε γνώμη επί αυτών των Οικονομικών Καταστάσεων, με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με  κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν οι οικονομικές καταστάσεις είναι απαλλαγμένες από ουσιώδη ανακρίβεια. Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων, σχετικά με τα ποσά και τις γνωστοποιήσεις στις οικονομικές καταστάσεις. Οι επιλεγόμενες διαδικασίες βασίζονται στην  κρίση του ελεγκτή  περιλαμβανομένης της εκτίμησης των  κινδύνων ουσιώδους ανακρίβειας  των οικονομικών καταστάσεων, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται   με την κατάρτιση των οικονομικών καταστάσεων της Ένωσης Αγροτικών Συνεταιρισμών, με σκοπό το σχεδιασμό κατάλληλων ελεγκτικών διαδικασιών για τις περιστάσεις και όχι με σκοπό  την έκφραση γνώμης επί της αποτελεσματικότητας των εσωτερικών δικλίδων της Ένωσης Αγροτικών Συνεταιρισμών. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων  που χρησιμοποιήθηκαν  και του εύλογου των εκτιμήσεων που έγιναν από τη διοίκηση, καθώς και  αξιολόγηση της συνολικής παρουσίασης  των οικονομικών καταστάσεων. Επίσης λάβαμε υπόψη και τις ειδικές διατάξεις του νόμου 2810/2000 περί Αγροτικών Συνεταιρισμών. Πιστεύουμε ότι τα ελεγκτικά τεκμήρια που έχουμε αποκτήσει  είναι επαρκή και κατάλληλα για τη θεμελίωση της ελεγκτικής μας γνώμης.

Γνώμη

Κατά τη γνώμη μας, οι Οικονομικές Καταστάσεις  της Ένωσης Αγροτικών Συνεταιρισμών ΑΒΓ για τη χρήση που έληξε την 31 Δεκεμβρίου 20ΧΙ, έχουν καταρτιστεί, από κάθε ουσιώδη άποψη, σύμφωνα με το Νόμο 2810/2000.

Αναφορά επί Άλλων Νομικών και Κανονιστικών θεμάτων

Επαληθεύσαμε τη συμφωνία και την αντιστοίχηση του περιεχομένου της Έκθεσης του Διοικητικού Συμβουλίου με τις ανωτέρω οικονομικές καταστάσεις. 

Έδρα του ελεγκτή [πόλη], [ημερομηνία]

[Ορκωτός Ελεγκτής  Λογιστής]

Αρ. Μ. ΣΟΕΛ …….

Διαφοροποίηση Γνώμης/Θέμα/τα Έμφασης
1. Αν υπάρχει θέμα/τα  έμφασης παρατίθεται παράγραφος με τον τίτλο «Θέμα/τα  έμφασης» μετά την παράγραφο της Γνώμης.

2. Αν υπάρχει επιφύλαξη παρατίθεται παράγραφος «Βάση για Γνώμη με Επιφύλαξη» μετά την παράγραφο της «Ευθύνης του ελεγκτή» και  η παράγραφος της «Γνώμης» γίνεται «Γνώμη με επιφύλαξη» και διατυπώνεται ως εξής:
«Κατά τη γνώμη μας, εκτός από τις επιπτώσεις του θέματος (ή των θεμάτων) που μνημονεύεται (μνημονεύονται) στην παράγραφο «Βάση για Γνώμη με Επιφύλαξη», οι ανωτέρω οικονομικές καταστάσεις της Ένωσης Αγροτικών Συνεταιρισμών ΑΒΓ για τη χρήση που έληξε την 31 Δεκεμβρίου 20ΧΙ έχουν καταρτιστεί από κάθε ουσιώδη άποψη σύμφωνα με το Νόμο 2810/2000.

3. Αν εκφράζεται αρνητική γνώμη, παρατίθεται παράγραφος «Βάση για Αρνητική Γνώμη» μετά  την παράγραφο της «Ευθύνης του ελεγκτή» και  η παράγραφος της «Γνώμης» γίνεται «Αρνητική Γνώμη» και διατυπώνεται ως εξής:

«Κατά τη γνώμη μας, εξαιτίας της σημαντικότητας του θέματος (ή των θεμάτων) που μνημονεύεται (μνημονεύονται) στην παράγραφο «Βάση για Αρνητική Γνώμη», οι ανωτέρω οικονομικές καταστάσεις της  Ένωσης Αγροτικών Συνεταιρισμών ΑΒΓ για τη χρήση που έληξε την 31 Δεκεμβρίου  20ΧΙ  δεν έχουν καταρτιστεί από κάθε ουσιώδη άποψη, σύμφωνα με το Νόμο 2810/2000».

●

Αδυναμία έκφρασης γνώμης 

Έκθεση Ελέγχου Ανεξάρτητου Ορκωτού Ελεγκτή Λογιστή

Προς το Διοικητικό Συμβούλιο της Ένωσης Αγροτικών Συνεταιρισμών ΑΒΓ

Έκθεση επί των Οικονομικών Καταστάσεων

Μας ανατέθηκε να ελέγξουμε τις  οικονομικές καταστάσεις της Ένωσης Αγροτικών Συνεταιρισμών ΑΒΓ που αποτελούνται από τον ισολογισμό της 31 Δεκεμβρίου 20ΧΙ, την κατάσταση αποτελεσμάτων και τον πίνακα διάθεσης αποτελεσμάτων της χρήσεως που έληξε την ημερομηνία αυτή, καθώς και το σχετικό προσάρτημα.

Ευθύνη της Διοίκησης για τις Οικονομικές Καταστάσεις

Η διοίκηση είναι υπεύθυνη για την κατάρτιση αυτών των οικονομικών καταστάσεων σύμφωνα με το Νόμο 2810/2000 «Περί Αγροτικών Συνεταιριστικών Οργανώσεων» όπως και για εκείνες τις εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση οικονομικών καταστάσεων απαλλαγμένων από ουσιώδη ανακρίβεια, που οφείλεται είτε σε απάτη είτε σε λάθος.

Ευθύνη του Ελεγκτή

Η δική μας ευθύνη είναι να εκφράσουμε γνώμη επί αυτών των οικονομικών καταστάσεων με βάση τον έλεγχο που διενεργείται σύμφωνα με τα Διεθνή Πρότυπα Ελέγχου. Εντούτοις, εξαιτίας του θέματος (ή των θεμάτων) που περιγράφεται (περιγράφονται) στην παράγραφο «Βάση για Αδυναμία Έκφρασης Γνώμης», δεν μπορέσαμε να αποκτήσουμε επαρκή και κατάλληλα ελεγκτικά τεκμήρια για τη θεμελίωση της ελεγκτικής μας γνώμης.

Βάση για Αδυναμία Έκφρασης Γνώμης

[Περιγραφή θέματος/(ή θεμάτων)]

Αδυναμία Έκφρασης Γνώμης

Εξαιτίας της σημαντικότητας του  θέματος (ή των θεμάτων) που μνημονεύεται (μνημονεύονται) στην παράγραφο, «Βάση για Αδυναμία Έκφρασης Γνώμης» δεν έχει καταστεί εφικτό να αποκτήσουμε επαρκή και κατάλληλα ελεγκτικά τεκμήρια για τη θεμελίωση της ελεγκτικής μας γνώμης. Ως εκ τούτου δεν εκφέρουμε γνώμη επί των οικονομικών καταστάσεων.
Έδρα του ελεγκτή [πόλη], [ημερομηνία]

[Ορκωτός Ελεγκτής  Λογιστής]

Αρ. Μ. ΣΟΕΛ …….

●

Έκθεση πραγματικών ευρημάτων από την εκτέλεση προσυμφωνημένων διαδικασιών

(για υποβολή στο Ταμείο Εγγύησης Καταθέσεων και Επενδύσεων)
Προς το Διοικητικό Συμβούλιο της

Τράπεζας XX
Αθήνα   X Σεπτεμβρίου, 2010

Αξιότιμοι κύριοι:
(για υποβολή στο Ταμείο Εγγύησης Καταθέσεων και Επενδύσεων)

Όπως συμφωνήσαμε με την από ΧΧ/ΧΧ/2010 επιστολή ανάθεσης έργου, εκτελέσαμε τη διαδικασία, που απαιτείται από την υπ’ Αριθμόν 31996/Β.1562/22.7.2010, ΦΕΚ 1186/6.8.2010 απόφαση του Υπουργείου Οικονομικών, σχετικά με την υποχρέωση της Ανώνυμης Εταιρείας ΧΧΧ (εφεξής Τράπεζα) για την απόδοση εισφοράς προς το Ταμείο Εγγύησης Καταθέσεων και Επενδύσεων (εφεξής ΤΕΚΕ). Η εργασία μας είχε σκοπό την επιβεβαίωση της ακριβούς μεταφοράς των στοιχείων που αφορούν στο ύψος των φυλασσόμενων από την Τράπεζα περιουσιακών στοιχείων των πελατών της, όπως τέθηκαν στη διάθεσή μας, από τις χρησιμοποιούμενες ηλεκτρονικές εφαρμογές και τους λοιπούς αναλυτικούς πίνακες διαχειριστικής παρακολούθησής τους στους επισυναπτόμενους στην παρούσα Συγκεντρωτικούς Πίνακες Αναφοράς των στοιχείων αυτών προς το ΤΕΚΕ, όπως αυτοί συντάχθηκαν από τη διοίκηση της Τράπεζας.

Η Διοίκηση της Τράπεζας έχει την ευθύνη για τη σύνταξη και την ακρίβεια των προαναφερόμενων Συγκεντρωτικών Πινάκων. Αναλάβαμε και εκτελέσαμε το έργο αυτό σύμφωνα με το Διεθνές Πρότυπο Συναφών Υπηρεσιών 4400 «Ανάθεση Έργων Προσυμφωνημένων Διαδικασιών Αναφορικά με Χρηματοοικονομική Πληροφόρηση». Δική μας ευθύνη μας είναι να εκτελέσουμε την κατωτέρω προσυμφωνημένη διαδικασία και να σας γνωστοποιήσουμε τα ευρήματά μας.

ΔΙΕΝΕΡΓΗΘΕΙΣΑ ΔΙΑΔΙΚΑΣΙΑ

Διενεργήσαμε συμφωνία του ύψους των περιουσιακών στοιχείων των πελατών της Τράπεζας (στην ημερομηνία συναλλαγής/εκκαθάρισης), τα οποία φυλάσσονταν από την Τράπεζα κατά την τελευταία εργάσιμη ημέρα κάθε ημερολογιακού τριμήνου από την 1 Ιανουαρίου 201Χ έως την 31 Δεκεμβρίου 201Χ, και περιλαμβάνονται στους Συγκεντρωτικούς Πίνακες Αναφοράς προς το ΤΕΚΕ (όπως αυτοί παρατίθενται στη σχετική επιστολή του ΤΕΚΕ με Αρ. Πρωτ. 1326/19.08.2010), με τα τηρούμενα από την Τράπεζα στοιχεία, όπως αυτά προκύπτουν από τις χρησιμοποιούμενες ηλεκτρονικές εφαρμογές και τους λοιπούς αναλυτικούς πίνακες διαχειριστικής παρακολούθησής τους.

ΕΥΡΗΜΑΤΑ

Διαπιστώσαμε την ακριβή μεταφορά των στοιχείων που απεικονίζονται στους Συγκεντρωτικούς Πίνακες Αναφοράς της Τράπεζας προς το ΤΕΚΕ, από τις οικείες ηλεκτρονικές εφαρμογές και τους λοιπούς αναλυτικούς πίνακες που τηρεί η Τράπεζα για να παρακολουθεί διαχειριστικά το ύψος των φυλασσόμενων από αυτήν περιουσιακών στοιχείων των πελατών της κατά τις αναφερόμενες στους Πίνακες ημερομηνίες. Η αξία των περιουσιακών στοιχείων των πελατών της Τράπεζας, όπως προκύπτει από τα προαναφερόμενα στοιχεία, που αποτελούν τη βάση υπολογισμού της προς απόδοση εισφοράς, ανέρχεται για το 2008 στο ποσό € _____ και για το 2009 στο ποσό € _____.

Με δεδομένο ότι η διενεργηθείσα εργασία, δεν αποτελεί έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, δεν εκφράζουμε οποιαδήποτε άλλη διαβεβαίωση πέραν των όσων αναφέρουμε ανωτέρω. Αν είχαμε διενεργήσει επιπρόσθετες διαδικασίες ή αν είχαμε διενεργήσει έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, ενδεχομένως να είχαν υποπέσει στην αντίληψή μας και άλλα θέματα, τα οποία θα σας γνωστοποιούσαμε.

ΠΕΡΙΟΡΙΣΜΟΣ ΧΡΗΣΗΣ

Η παρούσα Έκθεση απευθύνεται αποκλειστικά προς το Διοικητικό Συμβούλιο της Τράπεζας, στα πλαίσια της τήρησης των υποχρεώσεών της προς το ΤΕΚΕ. Ως εκ τούτου, η Έκθεση αυτή δεν επιτρέπεται να χρησιμοποιηθεί για άλλους σκοπούς αφού περιορίζεται μόνο στα στοιχεία που αναφέρονται ανωτέρω και δεν επιτρέπεται καμία άλλη χρήση εκτός από την κοινοποίησή της προς το ΤΕΚΕ. Η παρούσα Έκθεση περιορίζεται μόνο στα στοιχεία που αναφέρονται ανωτέρω και δεν επεκτείνεται στις οικονομικές καταστάσεις της Τράπεζας, εξεταζόμενων στο σύνολό τους.

Αθήνα, Χ Σεπτεμβρίου 20ΧΧ

Ο Ορκωτός Ελεγκτής Λογιστής

Ελεγκτική Εταιρεία ΧΧΧ

ΑΜ ΣΟΕΛ ΧΧ 




ΑΜ ΣΟΕΛ ΧΧ

●

Υπόδειγμα Έκθεσης Ελέγχου Υποκαταστήματος Αλλοδαπής

Τράπεζας (άρθρου 50δ ή 50ε κωδ. Ν. 2190/1920)

Έκθεση Ελέγχου Ανεξάρτητου Ορκωτού Ελεγκτή Λογιστή (1)

Προς τη Διοίκηση του Υποκαταστήματος της Τράπεζας ΑΒΓ 

Ελέγξαμε την ανωτέρω Κατάσταση με τους λογαριασμούς και τις λοιπές πληροφορίες του Υποκαταστήματος της Τράπεζας ΑΒΓ, που έχει καταρτιστεί από τη διοίκηση όπως προβλέπεται από το άρθρο 50δ [ή 50ε] (2) του κωδ. Ν. 2190/1920 «περί ανώνυμων εταιρειών» και αφορούν στη χρήση που έληξε την 31.12.201Χ.

Ευθύνη της Διοίκησης 

Η διοίκηση είναι υπεύθυνη για την κατάρτιση αυτής της κατάστασης  σύμφωνα με τα Λογιστικά Πρότυπα που προδιαγράφονται από την Ελληνική Νομοθεσία, όπως και για εκείνες τις εσωτερικές δικλείδες που η διοίκηση καθορίζει ως απαραίτητες ώστε να καθίσταται δυνατή η κατάρτιση καταστάσεων απαλλαγμένων από ουσιώδη ανακρίβεια που οφείλεται είτε σε απάτη είτε σε λάθος.

Ευθύνη του Ελεγκτή

Η δική μας ευθύνη είναι να εκφράσουμε γνώμη επί αυτής της κατάστασης με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν η κατάσταση είναι απαλλαγμένη από ουσιώδη ανακρίβεια. Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων, σχετικά με τα ποσά και τις γνωστοποιήσεις στην κατάσταση. 

1) Έκθεση Ελέγχου με Σύμφωνη Γνώμη.  Εφόσον από τον έλεγχο έχουν εντοπιστεί εξαιρέσεις/παρατηρήσεις που καθιστούν αναγκαία την έκδοση Έκθεσης Ελέγχου με Τροποποιημένη Γνώμη (έμφαση θέματος ή θεμάτων, γνώμη με επιφύλαξη, αδυναμία έκφρασης γνώμης ή αντίθετη γνώμη), η Έκθεση Ελέγχου τροποποιείται ανάλογα, με κριτήριο τη συμμόρφωση με το προς βεβαίωση πλαίσιο χρηματοοικονομικής αναφοράς (άρθρο 50δ ή 50ε του κωδ. Ν 2190/1920).

2) Η κατά περίπτωση επιλογή του κατάλληλου άρθρου (50δ ή 50ε) του κωδ. Ν. 2190/1920, εξαρτάται από το εάν η έδρα του ελεγχόμενου υποκαταστήματος βρίσκεται σε άλλο κράτος μέλος της Ευρωπαϊκής Ένωσης ή σε τρίτη χώρα.

Οι επιλεγόμενες διαδικασίες βασίζονται στην κρίση του ελεγκτή περιλαμβανομένης της εκτίμησης των κινδύνων ουσιώδους ανακρίβειας της κατάστασης, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλείδες που σχετίζονται με την κατάρτιση της κατάστασης του υποκαταστήματος, με σκοπό το σχεδιασμό ελεγκτικών διαδικασιών κατάλληλων για τις περιστάσεις και όχι με σκοπό την έκφραση γνώμης επί της αποτελεσματικότητας των εσωτερικών δικλείδων του υποκαταστήματος. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων που χρησιμοποιήθηκαν και του εύλογου των εκτιμήσεων που έγιναν από τη διοίκηση, καθώς και αξιολόγηση της συνολικής παρουσίασης της κατάστασης. Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα για τη θεμελίωση της ελεγκτικής μας γνώμης.

Γνώμη

Κατά τη γνώμη μας, η ανωτέρω Κατάσταση του Υποκαταστήματος της Τράπεζας ΑΒΓ για τη χρήση που έληξε την 31 Δεκεμβρίου 201Χ, έχει καταρτισθεί σύμφωνα με τα λογιστικά πρότυπα που προδιαγράφονται από την Ελληνική Νομοθεσία και περιλαμβάνει τους λογαριασμούς και τις πληροφορίες που προβλέπονται  από το άρθρο 50δ [ή 50ε] του κωδ. Ν. 2190/1920.

Έδρα του ελεγκτή [πόλη], [ημερομηνία]

[Ορκωτός Ελεγκτής  Λογιστής]

Αρ Μ ΣΟΕΛ …….

ΕΚΘΕΣΗ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ (1)
Προς το Διοικητικό Συμβούλιο / ή τους Διαχειριστές

της  ΑΒΓ Α.Ε. ή ΕΠΕ
Διεύθυνση

Κοινοποίηση στην 

«Ελληνική Εταιρεία Αξιοποίησης και Ανακύκλωσης Ανώνυμη Εταιρεία» 

Εκτελέσαμε την εργασία που περιγράφεται παρακάτω προκειμένου να εξετάσουμε διαδικασίες προσδιορισμού και απόδοσης της εισφοράς της Εταιρείας «ΑΒΓ Α.Ε. ή ΕΠΕ» (εφεξής Εταιρεία) προς την Ελληνική Εταιρεία Αξιοποίησης και Ανακύκλωσης Ανώνυμη Εταιρεία (εφεξής ΕΕΑΑ), η οποία (εισφορά) για το έτος 201Χ ( 1 Ιανουαρίου 31 Δεκεμβρίου 201Χ) ανήλθε συνολικά στο ποσό των € ΧΧΧ, προ Φ.Π.Α. Η ευθύνη για τον ορθό υπολογισμό και την απόδοση της υπό εξέταση εισφοράς προς την ΕΕΑΑ βαρύνει τη διοίκηση της Εταιρείας. Η δική μας ευθύνη μας περιορίζεται στην έκδοση της παρούσας Έκθεσης, βασιζόμενη στην εκτελεσθείσα εργασία μας.

Αναλάβαμε και εκτελέσαμε αυτή την εργασία σύμφωνα με το υπ’ αριθμό 3000 Διεθνές Πρότυπο Ανάθεσης Εργασιών Διασφάλισης που δεν αφορούν σε Έλεγχο ή Επισκόπηση Στοιχείων Ιστορικής Οικονομικής Πληροφόρησης. Με βάση την εντολή που λάβαμε από τη διοίκηση της Εταιρείας, εκτελέσαμε τις διαδικασίες που κρίναμε κατάλληλες, για να αποφανθούμε αν η υπό εξέταση εισφορά υπολογίστηκε με βάση τους όρους της σύμβασης που υπεγράφη μεταξύ της ΕΕΑΑ και της Εταιρείας στο πλαίσιο συμμετοχής της τελευταίας στο Σύστημα Συλλογικής Εναλλακτικής Διαχείρισης Συσκευασιών.

Οι διαδικασίες διασφάλισης που εκτελέσαμε συνοψίζονται ως ακολούθως:

1.1. Μελετήσαμε τη συναφθείσα σύμβαση μεταξύ της Εταιρείας και της ΕΕΑΑ, και σε δείγμα από Κωδικούς Συσκευασιών Κατανάλωσης, εξετάσαμε την εφαρμογή των ακόλουθων διαδικασιών της Εταιρείας:

1.1.1.   Εξετάσαμε αν η σύνθεση των χρησιμοποιούμενων υλικών συσκευασίας α’, β’ και γ’ επιπέδου, όπως απεικονίζεται στους Αναλυτικούς Πίνακες που καταρτίζει η Εταιρεία για τον υπολογισμό της οφειλόμενης εισφοράς, συμφωνεί με τις τηρούμενες από την Εταιρεία προδιαγραφές.

1.1.2.   Για κάθε έναν από τους εξεταζόμενους Κωδικούς Συσκευασιών Κατανάλωσης, επιβεβαιώσαμε τη συμφωνία των ποσοτήτων που αναφέρονται στους  προαναφερθέντες Αναλυτικούς Πίνακες υπολογισμού της  Εταιρείας, ως διατεθείσες στην εγχώρια αγορά, με τις εξαχθείσες ποσότητες των σχετικών εμπορεύσιμων ειδών, όπως αυτά προκύπτουν από το τηρούμενο από την Εταιρεία βιβλίο αποθήκης.

1.1.3.   Για κάθε έναν από τους εν λόγω Κωδικούς Συσκευασιών Κατανάλωσης, εξετάσαμε, κατά κατηγορία (χαρτί, πλαστικό, αλουμίνιο, γυαλί, ξύλο κτλ)  και ανά επίπεδο συσκευασίας (α’, β’ και γ’), την ορθή καταχώρηση των στοιχείων που αφορούν στα χρησιμοποιηθέντα υλικά συσκευασίας και επιπλέον επαληθεύσαμε τη συμφωνία των αντίστοιχων βαρών  (ανά επίπεδο συσκευασίας), όπως αναφέρονται στους προαναφερθέντες Αναλυτικούς Πίνακες υπολογισμού της Εταιρείας.

1.2. Εξετάσαμε αν η Εταιρεία έχει πραγματοποιήσει επαλήθευση της ποσότητας όλων των χρησιμοποιημένων και υποκείμενων σε εισφορά συσκευασιών, όπως αυτές έχουν συνολικά δηλωθεί προς την ΕΕΑΑ για την υπό εξέταση περίοδο, με το αντίστοιχο μέγεθος που αναλογεί (όγκος ειδών συσκευασίας) στο σύνολο των ετήσιων εξαγωγών των εμπορευσίμων ειδών από την αποθήκη της.

Ευρήματα Εργασίας

(Στην παρούσα παράγραφο αναφέρονται τυχόν εντοπισθείσες αδυναμίες ή αποκλίσεις) 

Α)

Β)

Γ)
Συμπέρασμα

Από την εκτελεσθείσα εργασία μας, όπως περιγράφεται παραπάνω, (ή Εκτός από την περίπτωση ή τις περιπτώσεις που αναφέραμε στην προηγούμενη παράγραφο «Ευρήματα Εργασίας») δεν περιήλθαν στην αντίληψή μας (άλλα) στοιχεία που θα μας οδηγούσαν στο συμπέρασμα ότι η αποδοθείσα εισφορά της Εταιρείας προς της ΕΕΑΑ για το έτος 201Χ ( 1 Ιανουαρίου – 31 Δεκεμβρίου 201Χ) δεν υπολογίστηκε, από κάθε ουσιώδη άποψη, σύμφωνα με τις διαδικασίες που ορίζονται στη σύμβαση συνεργασίας που έχει συναφθεί μεταξύ   της Εταιρείας και της ΕΕΑΑ. 

Η εργασία μας περιορίζεται στην εκτέλεση των παραπάνω διαδικασιών και ως εκ τούτου με την παρούσα Έκθεση δεν εκφράζουμε οποιαδήποτε διασφάλιση, για τις οικονομικές καταστάσεις της Εταιρείας κατά την υπό εξέταση περίοδο.

Η παρούσα Έκθεση χορηγείται αποκλειστικά για το σκοπό που αναφέρθηκε παραπάνω και δεν μπορεί να χρησιμοποιηθεί για οποιοδήποτε άλλο σκοπό ή να κοινοποιηθεί σε τρίτους, εκτός από την  δικαιούχο της εξετασθείσας εισφοράς ΕΕΑΑ, σύμφωνα με όσα αναφέρονται στην από ΧΧ/ΧΧ/ 201Χ επιστολή των Όρων Ανάληψης της παρούσας εργασίας. 

Ημερομηνία,……………..

Ο  ΟΡΚΩΤΟΣ ΕΛΕΓΚΤΗΣ ΛΟΓΙΣΤΗΣ

Έδρα του Ελεγκτή [πόλη]

[Ελεγκτικό Γραφείο]

[Διεύθυνση]

[Αρ Μ ΣΟΕΛ Εταιρείας]
(1) Το συγκεκριμένο Υπόδειγμα Έκθεσης Διασφάλισης χρησιμοποιείται μόνο στην περίπτωση όπου ο ίδιος Ορκωτός Ελεγκτής Λογιστής ή/και Ελεγκτική Εταιρεία έχει ήδη διενεργήσει και τον τακτικό έλεγχο των οικονομικών καταστάσεων της υπό εξέταση εταιρείας. Σημειώνεται ότι για τη διενέργεια της ειδικής αυτής εργασίας, είναι απαραίτητο προηγουμένως να έχει εγγράφως συναφθεί ξεχωριστή Συμφωνία Διενέργειας Εργασίας Διασφάλισης (Assurance Engagement Letter).

